Document ID: 31980R2917

ΚΑΝΟΝΙΣΜΟΣ (ΕΟΚ) αριθ. 2917/80 ΤΟΥ ΣΥΜΒΟΥΛΙΟΥ της 11ης Νοεμβρίου 1980 περί τροποποιήσεως του κανονισμού αριθ. 115/67/ΕΟΚ όσον αφορά τα κριτήρια καθορισμού της τιμής της διεθνούς αγοράς ελαιούχων σπόρων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 1917/80(2), και ιδίως το άρθρο 36,
την πρόταση της Επιτροπής,
Έκτιμώντας:
ότι σύμφωνα με το άρθρο 29 του κανονισμού αριθ. 136/66/ΕΟΚ, κατά τον καθορισμό της τιμής της διεθνούς αγοράς για τους ελαιούχους σπόρους, οι τιμές προσαρμόζονται κατά περίπτωση έτσι ώστε να λαμβάνονται υπόψη οι τιμές των ανταγωνιστικών προϊόντων-
ότι, λόγω της εξαιρετικής καταστάσεως που παρουσιάζεται στον τομέα των κραμβοσπόρων και γογγυλοσπόρων για την περίοδο 1980/81, πρέπει να προβλεφθεί πρόσθετη προσαρμογή κατά τον καθορισμό της τιμής της διεθνούς αγοράς που θα επιτρέψει την καλύτερη διάθεση των κοινοτικών σπόρων και παράλληλα τη μεγαλύτερη αξιοποίηση των δυνατοτήτων επεξεργασίας- ότι για το σκοπό αυτόν πρέπει να τροποποιηθεί ο κανονισμός αριθ. 115/67/ΕΟΚ του Συμβουλίου της 6ης Ιουνίου 1967 περί των κριτηρίων για τον καθορισμό της τιμής της διεθνούς αγοράς για τους ελαιούχους σπόρους, καθώς και τον τόπο διελεύσεως των συνόρων(3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το επόμενο άρθρο τάσσεται στον κανονισμό αριθ. 115/67/ΕΟΚ:
"Άρθρο 5α
Κατά τον καθορισμό της τιμής της διεθνούς αγοράς κραμβοσπόρων και γογγυλοσπόρων, η τιμή που λαμβάνεται προσαρμόζεται κατά ένα ποσό ίσο, το πολύ, με τη διαφορά μεταξύ της τιμής των 100 χγρ. κραμβοσπόρων και γογγυλοσπόρων, αυξανόμενη κατά τα έξοδα μεταποιήσεως και του αθροίσματος των τιμών των ποσοτήτων ελαίου και πλακούντων που προέρχονται από τη μεταποίησή τους.
Η προσαρμογή που αναφέρεται στο πρώτο εδάφιο εφαρμόζεται ως τις 30 Ιουνίου 1981."
Άρθρο 2
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 11 Νοεμβρίου 1980.

Labels: 2
17